Момичетата на „Медиус волей“ (Сандански) с бронзови медали от турнира в Белово | Вяра
30.05.2020 06:17:03
начало Регион Ихтиман Момичетата на „Медиус волей“ (Сандански) с бронзови медали от турнира в Белово
Момичетата на „Медиус волей“ (Сандански) с бронзови медали от турнира в Белово
В град Белово се организира волейболен турнир за момичета, родени през 2004-2005 г. Участие взеха отборите на домакините ВК „Марица“, „Ботев“ (Ихтиман), „Топ волей“ (Пещера) и „Медиус волей“ (Сандански). Всеки от отборите изигра по три срещи на принципа „всеки срещу всеки”. На финала излязоха един срещу друг „Марица“ (Белово) и „Ботев“ (Ихтиман). „Топ волей“ (Пещера) и „Медиус волей“ (Сандански) се срещнаха в битката за бронза. „Ботев“ (Ихтиман) победи „Марица“ (Белово) с 2:0, със същия резултат и „Медиус волей“ (Сандански) победи „Топ волей“ (Пещера). На база на така получените резултати класирането доби следния вид:
1-во място – „Ботев“ (Ихтиман);
2-ро място – „Марица“ (Белово);
3-то място – „Медиус волей“ (Сандански);
4-то място – „Топ волей“ (Пещера).
Това бяха и първи мачове за младите волейболистки от Сандански, които загатнаха за огромен потенциал, който тепърва ще блести и ще радва жителите на гр. Сандански.
Председателят на „Медиус волей“ Стоян Стоянов благодари на ВК „Марица“ (Белово) и на треньора Иван Цоклинов за отправената покана, както и за прекрасната атмосфера и организация в турнира.
Снимка: Участниците в турнира
предишна статияВ двучасова среща-дискусия с ученици от Разложката гимназия кметът инж. Красимир Герчев разясни функциите и задачите на общинското ръководство
Следваща статияВилхем Вилхемов от клуб „Дарис“ се окичи със златото от Световното по шотокан карате